Näide 1. Mõned uuringud on näidanud, et õpetajate enesetõhusus ja õppetegevused seostuvad õpetamiskogemusega (Joram, 2007; Schepens et al., 2007; Shoham, Penso, & Shiloah, 2003; Taimalu & Õim, 2005). Kuna viimasel kümnendil on Eesti õpetajakoolituses toimunud fundamentaalsed muutused (psühholoogiakursuste suurem osakaal ülikooli õppekavades, õppijakesksete põhimõtete rõhutamine hariduses tervikuna, noore õpetaja kutseaasta programm), oletame, et nooremad ja vähem kogenud õpetajad hindavad kõrgemalt oma teadmisi õpetamisest, kaasaegsetest õppimisteooriatest ja õppekava nõudmistest, kui seda teevad vanemad ja kogenumad õpetajad. Samuti eeldame, et nooremad ja vähem kogenud õpetajad eelistavad rohkem õpilaste arusaamist arendavaid tegevusi (Üliõpilane 3).